Artpop

Artpop (štylizované ako ARTPOP) je tretí štúdiový album americkej speváčky Lady Gaga. Bol vydaný dňa 11. novembra 2013 vydavateľstvami Streamline a Interscope Records. Práce na albume začali krátko po vydaní jej predchádzajúceho albumu Born This Way (2011) a zabrali takmer celý rok 2012. Na albume hosťovali R. Kelly, T.I., Twista a Too Short. Pôvodne mal byť album vydaný začiatkom roka 2013, avšak zranenie speváčky počas turné Born This Way Ball zapríčinilo odloženie vydania o niekoľko mesiacov.

Označovaný ako „oslava a poetická hudobná cesta“, reprezentuje album Artpop hudobné odchýlenie od albumu Born This Way. Hlavný singel z albumu „Applause“ bol vydaný dňa 12. augusta 2013 a v rebríčku Billboard Hot 100 obsadil 4. miesto. Druhý singel „Do What U Want“ bol vydaný dňa 21. októbra 2013. Dňa 4. mája 2014 odštartuje celosvetové turné k tomuto albumu s názvom Artrave: The Artpop Ball Tour.

Kompozícia

Artpop je synthpopový album a jeho zvuk je doplnený trapom, industriálnou hudbou, R&B, technom, discom a rockom. Jeho elektronická hudobné podstata bola pôvodne uspôsobená pre album Born This Way, pre ktorý však Gaga a jej producent Fernando Garibay zvolili rockom ovplyvnený zvuk.

Lady Gaga označila album Artpop ako „oslavu a poetickú hudobnú cestu“, ktorý zobrazuje „málo zrelosti a zodpovednosti“, oproti temnej a hymnovej nálade albumu Born This Way.

Single
Hlavným singlom skladba „Applause“. Pôvodne mala byť vydaná dňa 19. augusta 2013, ale kvôli úniku častí piesne na internet ju Gaga vydala už 12. augusta 2013. Prvýkrát ho naživo zaspievala na udeľovaní cien MTV Video Music Awards. Videoklip k skladbe „Applause“ bol vydaný dňa 19. augusta 2013 a jeho režisérmi sú holandskí fotografi Inez van Lamsweerde and Vinoodh Matadin, ktorí tiež vytvorili grafiku obalu tohto singla. V USA sa singel dostal na 4. miesto, preto ho niektorí označovali za prepadák. Singel sa však stal jej najúspešnejším hitom v amerických rádiách za celú jej kariéru. Dňa 10. októbra 2013 oznámila Lady Gaga, že skladba „Venus“ bude vybraná ako druhý singel. Skladba „Do What U Want“ bol pôvodne vydaná ako propagačný singel, ale kvôli jej veľkému úspechu niekoľko hodín po vydaní, ju Gaga zmenila na druhý singel namiesto skladby „Venus“.

Tretím singlom sa stala pieseň „G.U.Y.“.

Zoznam skladieb

Poznámky
 označuje ko-producenta
Skladba „Venus“ obsahuje prvky zo skladby „Rocket Number Nine“, ktorú napísali Sun Ra a Rocket n°9 zo skupiny Zombie Zombie.
Skladby „Sexxx Dreams“ a „Jewels N' Drugs“ sú nazvané „X Dreams“ a „Jewels N' *****“ na upravenej verzii albumu.

Pozície v rebríčkoch

Referencie

Zdroj

Hudobné albumy z 2013
Albumy Lady Gaga
Hudobné albumy produkované Rickom Rubinom